

Kollégiumi jelentkezéshez **szükséges dokumentumok új jelentkezők** részére a Collegium Seraphicumba a 2025-2026 tanévre:

* Kitöltött [jelentkezési lap](http://users.atw.hu/seraphicum/Dokumentumok/Jelentkezesi_lap.pdf)
* Motivációs levél
* Önéletrajz
* 1 db színes igazolványkép
* Egyházi ajánlás
* Egy háztartásban élők lakhely- és jövedelemigazolása (Részleteket lsd. alább.)
* Egyéb igazolások:
	+ *leendő első évesektől* a középiskolai bizonyítvány utolsó lezárt féléve és az érettségi bizonyítvány másolata, az egyetemtől kapott felvételi értesítés másolata (amennyiben még nem rendelkezik vele, a kézhezvétele után utólagosan küldje el),
	+ *egyetemistáktól* a Tanulmányi Osztálytól kért hallgatói jogviszony igazolása **és** az utolsó lezárt félév indexmásolata (vagy a NEPTUN rendszerből kinyomtatott dokumentuma, amelyen egyértelműen beazonosítható a hallgató) a Tanulmányi Osztály által hitelesítve.

A jelentkezővel egy háztartásban élők lakhely és jövedelmi viszonyainak igazolására az alábbi – három hónapnál nem régebbi – dokumentumokat, illetve azok másolatait kell csatolni:

**A jelentkezővel egy lakcímen élő személyekről szóló igazolás** *(szülők, eltartók, eltartottak, testvérek, nagyszülők, stb.)*

a lakóhely szerint illetékes Kormányhivatal (Járási Hivatal vagy jegyző) által kiállítva *(név szerinti felsorolás).*

* + Amennyiben az igazoláson nem név szerint vannak feltüntetve az ott lakók, úgy a lakcímkártya másolatát is szükséges csatolni!
	+ Amennyiben az egy lakcímen élőkről szóló igazoláson olyan személy van feltüntetve, aki ténylegesen nem ott él, úgy szükséges erről írásbeli nyilatkozatot benyújtani, melyet két tanúnak kell hitelesítenie!

# Szülők, eltartók, a jelentkezővel egy lakcímre bejelentett személyek jövedelmi viszonyainak igazolása

* + **Munkaviszonyból származó jövedelem:** munkáltatótól jövedelem igazolás
	+ **Elkülönülten adózó jövedelem:** NAV igazolás (pl. osztalék, vállalkozásból kivont jövedelem)
	+ **Szociális és más ellátások:** *családi pótlék*, gyermektartás, munkanélküli segély, ápolási díj, árvaellátás, *öregségi nyugdíj*, rokkantsági ellátás, anyasági támogatás, gyermekvédelmi támogatás, gyermekgondozási segély, özvegyi nyugdíj, gyermeknevelési támogatás stb. igazolása illetékes hivataltól, amelyből egyértelműen megállapítható a jogosult neve, az ellátás típusa és annak összege.
	+ **Egyéb bevétel:** vállalkozói tevékenységből, bérbeadásból származó, egyéb jogcímen kapott bevétel/jövedelem.

Amennyiben a jelentkezővel egy lakcímre bejelentett személy nem rendelkezik a fent felsorolt bevételtípusok egyikével sem, úgy az utolsó lezárt adóévre vonatkozó NAV igazolás mellett szükséges annak igazolása is, hogy státuszából adódóan jövedelemmel nem rendelkezik. Így különösen szükséges a Munkaügyi Központ és az illetékes önkormányzat által kiállított erre vonatkozó igazolás példányának csatolása.

# Iskoláskorú testvérről vagy eltartott családtagról igazolás:

* + óvódásnál fiatalabbról vagy óvódásról születési anyakönyvi kivonat másolata,
	+ általános- vagy középiskolásról iskolalátogatási igazolás,
	+ felsőoktatásban tanulmányokat folytatóról aktív hallgatói jogviszony igazolás,
	+ a jelentkezővel azonos lakcímre bejelentett idős vagy fogyatékkal élő hozzá tartózó igazolása az esetleges jövedelmével együtt.

# Az összes dokumentumot egyetlen fájlként egyesítve a seraphicum.collegium@ferencesek.hu és a db.seraphicum@ferencesek.hu címre kell beküldeni 2025. augusztus 15-ig.

# *A kollégiumi felvételről vagy elutasításról szóló döntés 2025. augusztus 25-ig kerül kiküldésre a jelentkező által a jelentkezési lapon megadott e-mail címre!*